text: ড. এরতেজাকে হাইকোর্টে তলব, আদর্শিক লড়াই চালিয়ে যাওয়ার ঘোষণা Dhakatimes24
  | প্রকাশিত : ১৯ জুন ২০১৯, ১৮:০৭
  তথ্য গোপন করে বাংলাদেশ ব্যাংকের ইতিহাস গ্রন্থে ইতিহাস বিকৃতির অভিযোগ এনে রিট দায়ের করায় রিটকারী ভোরের পাতা ও দ্য পিপলস টাইমস সম্পাদক, আওয়ামী লীগের কেন্দ্রীয় শিল্প-বাণিজ্য ও ধর্ম বিষয়ক উপকমিটির সদস্য এবং এফবিসিসিআই পরিচালক ড. কাজী এরতেজা হাসানকে তলব করেছে হাইকোর্ট। একইসঙ্গে আগামী ৩০ জুলাই তাকে সশরীরে হাজির হয়ে এ বিষয়ে ব্যাখ্যা দিতে নির্দেশ দিয়েছে আদালত।
  পরে আল আমিন সরকার সাংবাদিকদের বলেন, 'এর আগে বাংলাদেশ ব্যাংকের ইতিহাস গ্রন্থটি প্রকাশনার পরপরই এতে কতিপয় গুরুত্বপূর্ণ ব্যত্যয় পরিলক্ষিত হলে বাংলাদেশ ব্যাংকের গভর্নর গ্রন্থটির বিতরণ বন্ধের নির্দেশ দেন এবং গ্রন্থটি রিভিউয়ের জন্য একজন ডেপুটি গভর্নরের নেতৃত্বে একটি রিভিউ কমিটি গঠন করেন। বাংলাদেশ ব্যাংকের নেওয়া ওইসব পদক্ষেপ গোপন করে ড. কাজী এরতেজা হাসান রিটটি দায়ের করেন। তাই শুনানিকালে তথ্য গোপনের বিষয়টি বাংলাদেশ ব্যাংকের আইনজীবীরা তুলে ধরলে হাইকোর্ট বিষয়টির ব্যাখ্যা দিতে ড. কাজী হাসানকে তলব করেন।'
  ড. কাজী এরতেজা হাসান বলেন, 'হাইকোর্টের প্রতি শ্রদ্ধাশীল হয়ে আমি অবশ্যই আগামী ৩০ জুলাই হাইকোর্টে যাবো। কিন্তু আমি কোনো তথ্য গোপন করে কিছু করিনি। জাতির জনক বঙ্গবন্ধু শেখ মুজিবুর রহমানের আদর্শিক সন্তান হিসাবে 'বাংলাদেশ ব্যাংকের ইতিহাস' গ্রন্থে বঙ্গবন্ধুকে অবমাননা করা হয়েছে, এটা আদালতেই প্রমাণিত। রিট করার পরই বইটির বাজারজাত না করার নির্দেশনা দেন মহামান্য হাইকোর্ট। যদি বইটি বাজারজাত করা না হতো তাহলে আমার হাতে কীভাবে এলো?'